CELEX: 62015TN0598
Language: el
Date: 2015-10-21 00:00:00
Title: Υπόθεση T-598/15: Προσφυγή της 21ης Οκτωβρίου 2015 — Stichting Accolade κατά Επιτροπής

7.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 406/42
            
         Προσφυγή της 21ης Οκτωβρίου 2015 — Stichting Accolade κατά Επιτροπής
   (Υπόθεση T-598/15)
   (2015/C 406/44)
   Γλώσσα διαδικασίας: η ολλανδική
   
      Διάδικοι
   
   
      Προσφεύγον: Stichting Accolade (Drachten, Κάτω Χώρες) (εκπρόσωποι: H. de Boer και J. Abma, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής, της 30ής Ιουνίου 2015, υπό στοιχεία C(2015) 4411 τελικό, κρατική ενίσχυση SA.34676 (2015/NN) — Κάτω Χώρες (πώληση από τον Δήμο του Harlingen εκτάσεων γης σε τιμές που φέρεται ότι είναι κάτω από τις τιμές της αγοράς)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Το προσφεύγον διατυπώνει έξι λόγους ακυρώσεως.
   
               1.
            
            
               Με τον πρώτο λόγο προβάλλεται ότι η Επιτροπή κακώς περιόρισε την καταγγελία του προσφεύγοντος σε ένα μικρό μέρος τής με αντικείμενο ακίνητα συνολικής συναλλαγής μεταξύ του Δήμου του Harlingen και της Ludinga VG.
            
         
               2.
            
            
               Με τον δεύτερο λόγο προβάλλεται μη εφαρμογή, ή τουλάχιστον εσφαλμένη εφαρμογή, του κριτηρίου του ιδιώτη επενδυτή. Η Επιτροπή εσφαλμένως χρησιμοποίησε την κλίμακα 14-24 ευρώ προκειμένου να αξιολογήσει τη συναλλαγή.
            
         
               3.
            
            
               Με τον τρίτο λόγο προβάλλεται ότι τα στοιχεία και τα βασικά σημεία, στα οποία στηρίζονται οι τιμές που διαμόρφωσαν την κλίμακα της Επιτροπής, δεν συμβαδίζουν μεταξύ τους. Έτσι, οι συναλλαγές αναφοράς δεν είναι συγκρίσιμες με την επίμαχη συναλλαγή.
            
         
               4.
            
            
               Με τον τέταρτο λόγο προβάλλεται ότι όσον αφορά την κλίμακα εξακριβώθηκε εσφαλμένη τιμή.
            
         
               5.
            
            
               Με τον πέμπτο λόγο προβάλλεται πρόδηλη πλάνη περί την εκτίμηση των πραγματικών περιστατικών που εκτέθηκαν σχετικά με τα έμμεσα πλεονεκτήματα.
            
         
               6.
            
            
               Με τον έκτο λόγο προβάλλεται ότι είναι εσφαλμένο το συμπέρασμα της Επιτροπής σχετικά με το μέτρο που βάλλεται από το προσφεύγον.